ນັກບິນ ອະວະກາດ ສະຫະລັດ ແລະນັກເຫາະ ຈັກກະວານ ຣັດເຊຍ ກັບຄືນສູ່ໂລກ 
ນັກບິນອະວະກາດ ສະຫະລັດ ແລະຣັດເຊຍ​ ໄດ້ບິນອ້ອມໂລກ 5,440 ເທື່ອ ເທິງສະຖານີອະວະກາດ ນາໆຊາດ​ ໂດຍກວມເອົາ ໄລຍະທາງ​ 144 ລ້ານໄມ.
ຫຼັງຈາກຢູ່ເທິງວົງໂຄຈອນເປັນເວລາ 340 ມື້ແລ້ວ ນັກບິນອະ ວະກາດອາເມຣິກັນທ່ານ Scott Kelly ແລະນັກເຫາະຈັກກະ ວານຣັດເຊຍ ທ່ານ Mikhail Kornienko ກໍໄດ້ກັບຄືນສູ່ໂລກ ດ້ວຍຄວາມປອດໄພ ຍານອະວະກາດ Soyuz ຂອງຣັດເຊຍ ໄດ້ນຳເອົາທ່ານ Kelly ແລະ ທ່ານ Kornienko ພ້ອມທັງນັກເຫາະຈັກກະວານຣັດເຊຍ ຄົນທີສອງທ່ານ Sergey Volkov ໄດ້ລົງຈອດດ້ວຍຄວາມລາບ ລື່ນທີ່ທົ່ງກວ້າງໃນກາຊັກສະຖານໃນຕອນເຊົ້າວັນພຸດມື້ນີ້ 3 ຊົ່ວ ໂມງລຸນຫລັງທີ່ໄດ້ແຍກໂຕອອກຈາກສະຖານີອະວະກາດນາໆ ຊາດ ທ່ານ Volkov ໄດ້ກັບຄືນມາຍັງໂລກຫລັງຈາກໄດ້ໃຊ້ເວ ລາຢ່າງນ້ອຍ 6 ເດືອນຢູ່ເທິງສະຖານີອະວະກາດນາໆຊາດ ຊຶ່ງເປັນໄລຍະເວລາປົກກະຕິ ທີ່ນັກບິນອະວະກາດປະຕິບັດງານຢູ່ເທິງສະຖານີອະວະກາດນາໆຊາດ ທ່ານ Kelly ເວລານີ້ແມ່ນນັກບິນອະວະກາດສະຫະລັດ ທີ່ຢູ່ເທິງອະວະກາດຕິດຕໍ່ກັນດົນ ເປັນປະຫວັດກາດ ໃນຂະນະທີ່ທ່ານ ແລະທ່ານ Kornienko ໂຄຈອນອ້ອມໂລກ 5,440 ເທື່ອ ຢູ່ເທິງສະຖານີອະວະກາດນາໆຊາດຄືກວມເອົາໄລຍະທາງ 144 ລ້ານໄມແລະເຫັນ ຕາເວັນຂຶ້ນ ແລະຕາເວັນຕົກ ຢູ່ເທິງວົງໂຄຈອນ 10,880 ເທື່ອ ການປະຕິບັດງານຂອງນັກບິນອະວະກາດທັງສອງແມ່ນເພື່ອວັດແທກເບິ່ງຜົນກະທົບກ່ຽວ ກັບການເປັນຢູ່ທ່າມກາງສະພາບແວດລ້ອມທີ່ມີແຮງດຶງດູດໜ້ອຍເປັນເວລາດົນນານ ທີ່ມີ ຕໍ່ຮ່າງກາຍແລະຈິດໃຈ ດ້ວຍຈຸດປະສົງທີ່ແນໃສ່ເພື່ອວາງແຜນໃນອະນາຄົດກ່ຽວກັບການ ປະຕິບັດງານເປັນເວລາຫຼາຍໆປີ ທີ່ຈຳເປັນຈະຕ້ອງນຳເອົານັກບິນອະວະກາດ ໄປສູ່ດາວ ພະອັງຄານແລະດວງດາວອື່ນໆໃນລະບົບສຸລິຍະຈັກກະວານ ທ່ານໝໍຣັດເຊຍຄົນນຶ່ງ ຍັງສືບຕໍ່ເປັນຜູ້ກຳສະຖິຕິ ຢູ່ເທິງອະວະກາດດົນນານທີ່ສຸດເປັນເວ ລາ 438 ມື້ ທີ່ທ່ານໄດ້ເຮັດໄວ້ໃນກາງຊຸມປີ 1990